Entrades esgotades en l'últim concert de les “XV Pinceladas Flamencas”
29 de agost de 2016

L'últim concert de la quinzena edició de “Pinceladas Flamencas” tanca amb brillantor la setmana flamenca de l'Eliana. L'actuació del passat dissabte, oferida per la cantant María Briones i el seu grup Reina Roja, va reunir a 450 espectadors. El nombrós públic, vingut de diferents pobles, va ocupar totes les localitats disponibles en el pati de la Torre del Virrei.

Aquest concert va posar fi a set dies d'espectacles i activitats dedicades al món del flamenc a l'Eliana. Aquest era el primer any en el qual se celebrara el festival durant tota una setmana i, vist l'èxit obtingut, els organitzadors ja estan planejant les “Pinceladas Flamencas” del 2017.